pythainlp/thai-wiki-dataset-v4 huggingface dataset:
รอชียามอนตาเนอ

รอชียามอนตาเนอ ,) เป็รกอมมูนในเทศมณฑลอัลบา ในเทือกเขาอาปูเซนในทรานซิลวาเนีย ประเทศโรมาเนีย มีแม่น้ำรอชียามอนตาเนอไหลผ่าน กอมมูนนี้ประกอบไปด้วยสิบหกหมู่บ้าน
ทรัพยากรเหมืองแร่ในพื้นที่นี้มีการขุดขึ้นมาใช้งานนับตั้งแต่สมัยจักรวรรดิโรมันเป็นอย่างน้อย เรื่อยมาจนถึงปี 2006 ที่ซึ่งเหมืองทองคำของรัฐปิดตัวลงก่อนโรมาเนียเข้าร่วมสหภาพยุโรป หลังจากนั้นมาบริษัทกาเบรียลรีซอสซิสจากแคนาดาได้เสนอโครงการเปิดเหมืองทองคำแห่งใหม่ในพื้นที่ซึ่งนำไปสู่การประท้วงต่อต้านครั้งใหญ่ทั่วประเทศโรมาเนีย ทั้งด้วยความกลัวว่าการสร้างเหมืองแร่ใหม่จะกระทบต่อเหมืองแร่โบราณสมัยโรมัน และด้วยความกลัวว่าจะเกิดภัยพิบัติทางธรรมชาติต่อมนุษย์ซ้ำรอยที่เคยเกิดที่บายามาเรเมื่อปี 2000 การประท้วงระลอกนี้ถือเป็นการประท้วงใหญ่ที่สุดในประเทศในรอบสิบกว่าปี โดยมีองค์การหลายระดับสนับสนุน ตั้งแต่กรีนพีซจนสถาบันโรมาเนีย ท้ายที่สุด คณะรัฐบาลยอมยกเลิกโครงการในปี 2014 หลังจากนั้นในปี 2015 กระทรวงวัฒนธรรมได้ประกาศพื้นที่นี้มห้เป็นเขตโบราณสถานที่มีความสำคัญระดับชาติ ถือเป็นการสิ้นสุดโครงการใด ๆ ก็ตามที่จะทำการอุตสาหกรรมในพื้นที่ในอนาคต
หมู่ป้อมปราการดาซียาบนเทือกเขาออเริชตีเย

หมู่ป้อมปาการดาซียาบนเทือกเขาออเริชตีเย (Dacian Fortresses of the Orăștie Mountains) ประกอบด้วยป้อมปราการแบบมูรุสดากีกุสหกแห่งในประเทศโรมาเนีย สร้างขึ้นในศตวรรษที่ 1 ก่อนคริสต์กาลถึงคริสต์ศตวรรษที่ 1 เพื่อต้านทานการรุกรานจากโรมัน ป้อมปราการเหล่านี้มีบทบาทมากในประวัติศาสตร์ขอสงครามระหว่างโรมันกับดาซียา ป้อมปราการทั้งหกประกอบด้วยซาร์มีเซเกตูซา เรกียา, คอสเตชต์-เซเตอซูอีเย, คอสเตชต์-บลีดารู, ปีอาตรารอซีเย, เบอนิตซา และ เกอปัลนา ทั้งหมดรวมกันเป็นส่วนหนึ่งของแนวป้องกันของกษัตริย์เดเซบาลุสแห่งดาซียา ยูเนสโกขึ้นทะเบียนหมู่ป้อมปราการทั้งหกนี้เป็นแหล่งมรดกโลกในปี 1999 ทั้งหมดตั้งอยู่ในพื้นที่เทศมณฑลฮูเนดออารา ยกเว้นเพียงป้อมปราการที่เกอปัลนา ซึ่งตั้งอยู่ในเทศมณฑลอัลบา
หนึ่งในป้อมปราการที่สำคัญที่สุดในหกแห่งคือซาร์มีเซเกตูซา เรกียา (Sarmizegetusa Regia) ซึ่งยังเป็นอดีตราชธานีและเมืองสำคัญของอาณาจักรดาซียา เชื่อว่สสร้างขึ้นเมื่อกลางศตวรรษที่ 1 ก่อนคริสต์กาล การขุดค้นในปัจจุบันพบว่าประกอบด้วยกำแพงล้อมรอบและป้อมปราการ พื้นที่สำหรับศาสนพิธี และพื้นที่อยู่อาศัยสำหรับขุนนางและทาสรับใช้ ตั้งอยู่บนเขาที่สูง ทำให้มีวิสัยทัศน์ที่สามารถเห็นพื้นที่ต่ำกว่าโดยรอบได้ชัดเจน ในนิคมนี้ในสมัยโลราณยังปรากฏหลักฐานระบบชลประทานและระบบบริหารแจกจ่ายน้ำดื่มโดยใช้ท่อเซรามิก
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 11 เขตเลือกตั้ง มีสมาชิกสภาผู้แทนราษฎรได้ 32 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 4 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 11 จะมีสมาชิกสภาผู้แทนราษฎรได้ 2 คน)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยเขตดุสิต
เขตเลือกตั้งที่ 2.
เขตการเลือกตั้งที่ 2 ประกอบด้วยเขตพญาไท
เขตเลือกตั้งที่ 3.
เขตการเลือกตั้งที่ 3 ประกอบด้วยเขตพระโขนง
เขตเลือกตั้งที่ 4.
เขตการเลือกตั้งที่ 4 ประกอบด้วยเขตบางเขน, เขตมีนบุรี, เขตหนองจอก และเขตลาดกระบัง
เขตเลือกตั้งที่ 5.
เขตการเลือกตั้งที่ 5 ประกอบด้วยเขตห้วยขวาง และเขตบางกะปิ
เขตเลือกตั้งที่ 6.
เขตการเลือกตั้งที่ 6 ประกอบด้วยเขตป้อมปราบศัตรูพ่าย และเขตปทุมวัน
เขตเลือกตั้งที่ 7.
เขตการเลือกตั้งที่ 7 ประกอบด้วยเขตยานนาวา
เขตเลือกตั้งที่ 8.
เขตการเลือกตั้งที่ 8 ประกอบด้วยเขตบางกอกน้อย และเขตบางกอกใหญ่
เขตเลือกตั้งที่ 9.
เขตการเลือกตั้งที่ 9 ประกอบด้วยเขตธนบุรี, เขตคลองสาน และเขตราษฎร์บูรณะ
เขตเลือกตั้งที่ 10.
เขตการเลือกตั้งที่ 10 ประกอบด้วยเขตบางขุนเทียน, เขตภาษีเจริญ, เขตหนองแขม และเขตตลิ่งชัน
เขตเลือกตั้งที่ 11.
เขตการเลือกตั้งที่ 11 ประกอบด้วยเขตพระนคร, เขตสัมพันธวงศ์ และเขตบางรัก
อารามฮอเรซู

อารามฮอเรซู  เป็นอารามอีสเทิร์นออร์ทอดอกซ์ในเมืองฮอเรซู ภาควัลลาเกีย ประเทศโรมาเนีย สร้างขึ้นในปี 1690 โดยเจ้าชายกอนสตันติน บรังกอเวยานู อารามนี้ถือเป็นผลงานชิ้นเอกของรูปแบบสถาปัตยกรรมแบบบรังกอเวเนสก์ ซึ่งถือเป็นรูปแบบศิลปกรรมและสถาปัตยกรรมที่เป็นโรมาเนียโดยแท้จริง
ยูเนสโกขึ้นทะเบียนอารามนี้เป็นแหล่งมรดกโลกในปี 1993
ศรีประภา โทแก้ว

ศรีประภา โทแก้ว ชื่อเล่น ภา (4 มกราคม พ.ศ. 2534 –) เป็นนักมวยปล้ำฟรีสไตล์ทีมชาติไทย เธอได้รับรางวัลเหรียญเงินจากการแข่งมวยปล้ำในซีเกมส์ 2013 รุ่น 48 กก. ที่ย่างกุ้ง ประเทศพม่า, รางวัลเหรียญทองแดงจากการแข่งมวยปล้ำในซีเกมส์ 2021 รุ่น 57 กก. ที่ฮานอย ประเทศเวียดนาม และรางวัลเหรียญทองจากการแข่งมวยปล้ำในซีเกมส์ 2023 รุ่น 55 กก. ที่พนมเปญ ประเทศกัมพูชา ซึ่งนับเป็นเหรียญทองซีเกมส์ในรอบ 10 ปีของมวยปล้ำทีมชาติไทย
ระเบียงเศรษฐกิจพิเศษภาคใต้

ระเบียงเศรษฐกิจพิเศษภาคใต้  เป็นเขตเศรษฐกิจพิเศษที่ตั้งอยู่บริเวณตอนบนของภาคใต้ของประเทศไทย ครอบคลุม 4 จังหวัด ได้แก่ชุมพร ระนอง สุราษฎร์ธานี และนครศรีธรรมราช ระเบียงเศรษฐกิจพิเศษภาคใต้เป็นส่วนหนึ่งของแผนใหญ่ในการเชื่อมโยงทะเลอันดามันและอ่าวไทยทางบก อากาศ และน้ำ โดยเชื่อมระเบียงเศรษฐกิจพิเศษภาคใต้เข้ากับเขตพัฒนาพิเศษภาคตะวันออก (EEC) โครงการมีเป้าหมายเพื่อส่งเสริมการเติบโตทางเศรษฐกิจอย่างยั่งยืนในภาคใต้ของประเทศไทย โดยมุ่งเน้นไปที่การเพิ่มขีดความสามารถในการแข่งขันและการเชื่อมโยงกับประเทศเพื่อนบ้านรวมถึงประเทศสมาชิกบิมสเทค
ประวัติ.
ระเบียงเศรษฐกิจพิเศษภาคใต้ (SEC) ได้รับการอนุมัติจากคณะรัฐมนตรีไทยเมื่อเดือนสิงหาคม พ.ศ. 2561 เพื่อเป็นโครงการที่มุ่งเชื่อมโยงระบบคมนาคมขนส่งระหว่างอ่าวไทยและทะเลอันดามัน ส่งผลให้เกิดการเชื่อมต่อด้านคมนาคมและการสื่อสารที่สมบูรณ์แบบ ช่วยเพิ่มศักยภาพในการรองรับปริมาณการขนส่งสินค้าจาก "เขตพัฒนาพิเศษภาคตะวันออก (EEC)" เพื่อส่งออก-นำเข้าสินค้าไปยัง/จากประเทศในกลุ่ม "บิมสเทค" ตลอดจนตะวันออกกลางและยุโรปได้โดยตรง
โครงสร้างพื้นฐาน.
โครงการระเบียงเศรษฐกิจพิเศษภาคใต้รวมถึงโครงการสะพานเศรษฐกิจเชื่อมทะเลอ่าวไทย-อันดามัน หรือแลนด์บริดจ์ มีเป้าหมายหลักในการพัฒนาโครงสร้างพื้นฐานด้านการคมนาคมขนส่งให้เชื่อมต่ออ่าวไทยและทะเลอันดามันอย่างมีประสิทธิภาพยิ่งขึ้น นอกจากนี้ ยังมุ่งเน้นการพัฒนาเมืองให้เป็นเมืองสีเขียว เมืองที่มีวัฒนธรรม เมืองอัจฉริยะ และเมืองที่น่าอยู่ รวมถึงยังขยายและปรับปรุงสนามบินสำคัญในภูมิภาค เช่นท่าอากาศยานนานาชาตินครศรีธรรมราช ท่าอากาศยานระนอง และท่าอากาศยานนานาชาติสุราษฎร์ธานี
ผู้สำเร็จราชการ (เครือจักรภพโปแลนด์-ลิทัวเนีย)

ผู้สำเร็จราชการระหว่างรัชกาล  เป็นตำแหน่งที่มีอยู่ในราชบัลลังก์แห่งราชอาณาจักรโปแลนด์ พระมหากษัตริย์แห่งเครือจักรภพซึ่งทรงดำรงพระบรมราชอิสริยยศสองอย่างของสองแผ่นดิน คือ พระมหากษัตริย์แห่งโปแลนด์และแกรนด์ดยุกแห่งลิทัวเนีย ซึ่งจะต้องทรงผ่านการเลือกตั้งโดยเสรี ("wolna elekcja") ซึ่งมักนำไปสู่ช่วงว่างเว้นพระมหากษัตริย์ระหว่างรัชกาล ที่ค่อนข้างกินระยะเวลายาวนาน โดยตามธรรมเนียมแล้ว ตั้งแต่ปี 1572 ตำแหน่ง "ผู้สำเร็จราชการ" จะเป็นของ อัครมุขนายกแห่งกแญซนอและประมุขแห่งคริสตจักรโรมันคาทอลิกโปแลนด์ ซึ่งท่านพระคุณเจ้าเองสามารถเสนอชื่อบุคคลเพื่อดำรงตำแหน่งแทนท่านได้ (ซึ่งโดยปกติจะเลือก มุขนายกแห่งกูยาวี มาแทน)
ผู้สำเร็จราชการจะเป็นตัวแทนของรัฐในเวทีระหว่างประเทศและกำกับดูแลการบริหารกิจการภายในเครือจักรภพจนกว่าจะการเลือกตั้งพระมหากษัตริย์พระองค์ใหม่จะเสร็จสิ้น โดยในสถานการณ์พิเศษ ผู้สำเร็จราชการสามารถประกาศสงครามและเจรจาสันติภาพได้ ยังสามารถเรียกประชุมและเป็นประธานในการประชุมการจัดการเลือกตั้งพระมหากษัตริย์องค์ใหม่และเป็นประธานการเลือกตั้งองค์พระมหากษัตริย์ ซึ่งเกิดขึ้นท่ามกลางที่ประชุมของข้าราชการและขุนนางชั้นผู้ใหญ่เพื่อเลือกพระมหากษัตริย์ ทั้งนี้ผู้สำเร็จราชการยังมีสิทธิประกาศการเลือกตั้งพระมหากษัตริย์ด้วย
แอตแลนตาไวบ์

แอตแลนตาไวบ์  เป็นทีมวอลเลย์บอลในร่มระดับอาชีพซึ่งตั้งอยู่ในแอตแลนตา รัฐจอร์เจีย ทีมนี้แข่งในลีกโปรวอลเลย์บอลเฟเดอเรชัน (PVF) โดยเริ่มแข่งในฤดูกาลเปิดตัวของลีกในฤดูกาล 2024 และจะแข่งเกมเหย้าที่แก๊สเซาท์อะรีนาในนครเดอลูธ รัฐจอร์เจีย ที่อยู่ใกล้เคียง
ประวัติ.
เมื่อวันที่ 15 กุมภาพันธ์ ค.ศ. 2023 ได้มีการประกาศว่าแอตแลนตาจะเป็นหนึ่งในเมืองใหญ่ที่จะได้รับสิทธิจากโปรวอลเลย์บอลเฟเดอเรชันสำหรับฤดูกาลเปิดตัวของลีก โดยชื่อ, โลโก้ และสีของทีมแอตแลนตาไวบ์ได้รับการเปิดตัวเมื่อวันที่ 4 สิงหาคม
บัญชีรายชื่อ.
"ทีมปัจจุบัน ณ วันที่ 26 กุมภาพันธ์ ค.ศ. 2024"
เล่าเสง

เล่าเสง (เสียชีวิต 9 หรือ 10 พฤศจิกายน ค.ศ. 258) มีชื่อในภาษาจีนกลางว่า หลิว เฉิง  เป็นขุนพลของรัฐง่อก๊กในยุคสามก๊กของจีน
ประวัติ.
ในปี ค.ศ. 253 ซุนจุ๋นสังหารราชครูจูกัดเก๊ก แล้วสั่งให้เล่าเสงผู้เป็นแม่ทัพทหารม้าไล่ตามไปสังหารจูเก๋อ ส่ง (諸葛竦) บุตรชายของจูกัดเก๊กที่ไป๋ตู (白都) 
ในปี ค.ศ. 256 ผู้สำเร็จราชการแทนพระองค์ซุนจุ๋นเสียชีวิต ซุนหลิมลูกพี่ลูกน้องของซุนจุ๋นขึ้นสืบทอดอำนาจ ขุนพลลิกี๋ไม่พอใจจึงนำกำลังทหารจะเข้าโจมตีซุนหลิมโดยติดต่อร่วมมือกับเตงอิ๋นให้ช่วยสนับสนุน ซุนหลิมทราบเรื่องนี้จึงถวายฎีกากล่าวหาว่าเตงอิ๋นว่าคิดการก่อกบฏ แล้วส่งขุนพลเล่าเสงนำกองกำลังเข้าโจมตีเตงอิ๋น ภายหลังทัพใหญ่ของซุนหลิมยังระดมกันมาเข้าโจมตีเตงอิ๋น ท้ายที่สุดเตงอิ๋นก็พ่ายแพ้และถูกสังหาร
ในปี ค.ศ. 258 จักรพรรดิซุนเหลียงทรงไม่พอพระทัยที่ผู้สำเร็จราชการแทนพระองค์ซุนหลิมผูกขาดอำนาจ จึงทรงวางแผนร่วมกับเล่าเสง, กิมก๋งจู๋พระเชษฐภคินี, จวนเสียง, จวนกี๋ และคนอื่น ๆ คิดการจะโค่นอำนาจของซุนหลิม แต่แผนการรั่วไหล ซุนหลิมจึงนำทหารของตนเข้าจู่โจมและจับกุมจวนเสียงในเวลากลางคืน และส่งซุน เอิน (孫恩) น้องชายไปสังหารเล่าเสงนอกประตูชางหลง (蒼龍門 "ชางหลงเหมิน")
เฟรีดุน อาห์เม็ด เบย์

เฟรีดุน อาห์เม็ด เบย์ (เสียชีวิต 16 มีนาคม ค.ศ. 1583) เป็นขุนนาง ข้าราชการ นักเขียน และนายทหารออตโตมันผู้มีอิทธิพล เป็นที่รู้จักจากการรับใช้รัฐบาลแกรนด์วิเซียร์ โซโกลลู เมห์เม็ด พาชา (ค.ศ. 1565–1579) เขาเป็นพระสวามีองค์ที่สองในอัยเช ฮือมาชะฮ์ ซุลตัน พระราชนัดดาในสุลต่านสุลัยมานผู้เกรียงไกร ผลงานที่สำคัญที่สุดของเขาคือ "Münșeâtu's-Selâtin" หนังสือรวม 2 เล่มที่เล่าย้อนกลับถึงสมัยอิสลามตอนต้น เซลจุก อักซิน โซเมล  รายงานว่าผลงานนี้ "มีความสำคัญต่อการศึกษาประวัติศาสตร์ออตโตมันตอนต้นถึงสมัยคลาสสิก"
ชีวประวัติ.
ไม่มีการเปิดเผยวันเกิดของเฟรีดุน อาห์เม็ด เบย์ งานเขียนของเขาระบุว่า เขาเกิดมาในครอบครัวอับดึลคาดือร์ (อับดุลกอดิร) เฟรีดุน อาห์เม็ด เบย์น่าจะมีต้นตระกูลจาก "เดฟชีร์เม" โดนเป็นผู้อยู่ในอารักขาของโซโกลลู เมห์เม็ด พาชา และมีชื่อเสียงในการล้อมซีแก็ตวาร์ใน ค.ศ. 1566 เขาดำรงตำแหน่งเลขาธิการรัฐ ("เรอีซึลคึตทาบ",) ใน ค.ศ. 1570 ถึง 1573 และเป็นอัครมหาเสนาบดี ("นีซันจือ",) ใน ค.ศ. 1573 ถึง 1576 หลังสุลต่านมูรัดที่ 3 (ค. ค.ศ. 1574–1595) ขึ้นครองราชย์ อำนาจของโซโกลลู เมห็เม็ด พาชาจึงลดลง เช่นเดียวกันกับเฟรีดุน อาห์เม็ด เบย์ ภายหลังเขารับใช้ "ซันจักเบย์" แห่งสเมเดเรโวและเคิสเตนดิล  ใน ค.ศ. 1581 เขาได้รับการเรียกตัวกลับไปยังคอนสแตนติโนเปิลและได้รับการแต่งตั้งเป็น "นีซันจือ" อีกครั้ง เฟรีดุน อาห์เม็ดเสียชีวิตในวันที่ 16 มีนาคม ค.ศ. 1583
บุซี

บุซี ("Būzī"}} เป็นบิดาของเอเสเคียลและเป็นปุโรหิตแห่งเยรูซาเล็ม (เอเสเคียล 1:3) กล่าวกันว่าเอเสเคียล (เช่นเดียวกับเยเรมีย์) สืบเชื้อสายจากโยชูวาโดยการสมรสกับราหับหญิงชาวคานาอันที่เปลี่ยนมานับถือศาสนาของชาวอิสราเอล (Talmud Meg. 14b; Midrash Sifre, Num. 78)
ชื่อบุซีมาจากคำภาษาฮีบรู "บูส" (בּוּז) มีความหมายว่า "ดูถูก" บูสยังเป็นชื่อบุตรชายคนที่ 2 ของนาโฮร์ ดังนั้นชื่อ "บุซี" จึงอาจหมายถึง "บุตรชายของบูส" (ซึ่งหมายความว่าบุซีน่าจะเป็นผู้สืบเชื้อสายของบูสบุตรนาโฮร์ หรือเป็นผู้อาศัยในดินแดนของบูส) เนื่องจากศัพทมูลของชื่อ "บุซี" เกี่ยวโยงกับคำว่า "ดูถูก" บางประเพณีจึงแย้งว่าบุซีเป็นคนเดียวกันกับผู้เผยพระวจนะเยเรมีย์ ผู้ถูกเรียกว่า "บุซี" เช่นกัน เพราะถูกคนร่วมชาติในยูดาห์ดูถูก ("buz") (Targ. Yer., quoted by Ḳimḥi on Ezek. 1:3)
สารเสริมซีเทน

สารเสริมซีเทน [′sē‚tān im′prüv·ər] คือสารเคมีที่มีผลในการเพิ่มค่าซีเทนของน้ำมันดีเซล ตัวอย่างบางส่วนของสารเสริมซีเทน ได้แก่ ไนเตรต, ไนโตรอัลเคน, ไนโตรคาร์บอเนต และ เปอร์ออกไซด์
หนึ่งในสารเสริมซีเทนที่ผลิตมากที่สุดในปัจจุบันคือ 2-เอทิลเฮกซิลไนเตรต (CAS n°: 27247-96-7) ซึ่งจะเริ่มสลายตัวที่อุณหภูมิ 130°C 2-เอทิลเฮกซิลไนเตรต เป็นผลมาจากการทำปฏิกิริยาระหว่าง 2-เอทิลเฮกซานอล และ กรดไนตริก
การทำงาน.
เนื่องจากองค์ประกอบทางเคมี สารเสริมซีเทนมีความสามารถในการสลายตัวที่อุณหภูมิต่ำกว่าน้ำมันดีเซล การสลายตัวแบบ คายความร้อน ของสารเติมแต่งทำให้เกิดปฏิกิริยาต่อเนื่องของเชื้อเพลิง ส่งผลให้การเผาไหม้เริ่มขึ้นที่อุณหภูมิต่ำ
ผลของสารเติมแต่งจะแตกต่างกันไปตามประเภทของเชื้อเพลิง ซึ่งขึ้นอยู่กับคุณภาพของน้ำมันดิบ และวิธีการกลั่น
กฎระเบียบและข้อบังคับ.
น้ำมันดีเซล เป็นส่วนหนึ่งของน้ำมันดิบที่ถูกผสมกับสารเติมแต่งหลายชนิด เพื่อให้เป็นไปตามข้อกำหนดด้านสิ่งแวดล้อมต่าง ๆ ก่อนที่จะถูกนำไปใช้ในเครื่องยนต์
ด้วยความกังวลเรื่องสิ่งแวดล้อมที่เพิ่มขึ้น อุตสาหกรรมเชื้อเพลิงจึงถูกขับเคลื่อนให้ลดการปล่อยมลพิษและเพิ่มประสิทธิภาพ ในยุโรปมีการกำหนดดัชนีซีเทนขั้นต่ำ (46) และค่าซีเทนขั้นต่ำ (51) ในมาตรฐานน้ำมันดีเซล (EN590)
การใช้งาน.
น้ำมันดิบที่ถูกใช้โดยโรงกลั่นมีความยากขึ้นในการกลั่น ส่งผลให้น้ำมันดีเซลมีคุณภาพการจุดระเบิดที่ต่ำลง
การใช้สารเสริมซีเทนเป็นวิธีที่มีต้นทุนต่ำและสะดวกในการลดการปล่อยมลพิษ และปรับปรุงประสิทธิภาพของเครื่องยนต์ โรงกลั่นยังใช้สารเพิ่มคุณภาพซีเทนในน้ำมันดีเซลพรีเมียมเพื่อประสิทธิภาพที่เพิ่มขึ้น
ในขณะที่น้ำมันเบนซินต้องการประกายไฟเพื่อจุดระเบิด น้ำมันดีเซลต้องการเพียงแรงดันและอุณหภูมิที่เหมาะสมในการเริ่มการเผาไหม้ โดยไม่ต้องการความช่วยเหลือจากภายนอก ค่าซีเทน เป็นคุณสมบัติสำคัญของน้ำมันดีเซล เพราะเป็นตัววัดความสามารถในการจุดระเบิดเองภายในห้องเผาไหม้
อุณหภูมิการจุดระเบิดอัตโนมัติของน้ำมันดีเซลอยู่ที่ประมาณ ภายใต้ความดันบรรยากาศ สารเติมแต่งปรับปรุงซีเทนถูกใช้เพื่อลดอุณหภูมินี้และทำให้การเผาไหม้เกิดขึ้นเร็วขึ้น โดยการเพิ่มค่าซีเทน
ข้อดี.
การลดเวลาในการจุดระเบิดของสารเติมแต่งปรับปรุงซีเทนมีผลต่อการปล่อยมลพิษของเครื่องยนต์ และรับประกัน:
สารเติมแต่งปรับปรุงซีเทนช่วยให้โรงกลั่นมีความยืดหยุ่นมากขึ้นในการปรับปรุงคุณภาพน้ำมันดีเซลในขณะที่เพิ่มผลผลิตของโรงกลั่นให้สูงสุด
วิธีการทดสอบ.
มาตรฐานอุตสาหกรรมสำหรับการวัดค่าซีเทนมีดังนี้:
- ASTM D-613 (ISO 5165) สำหรับเครื่องยนต์ Cooperative Fuel Research (CFR)
- D-6890 สำหรับเครื่องมือ Ignition Quality Tester (IQT)
- D-7170 สำหรับเครื่องมือ Fuel Ignition Tester (FIT)
- D-7668 สำหรับการทดสอบ Cetane Ignition Delay (CID 510)
ผู้ควบคุมเครื่องจักรหนัก

ผู้ควบคุมเครื่องจักรหนัก เป็นผู้ที่ทำหน้าที่ขับเคลื่อน อุปกรณ์หนัก ที่ใช้ในโครงการ วิศวกรรม และ ก่อสร้าง โดยปกติแล้วจะต้องเป็น ผู้ที่มีทักษะ เท่านั้นที่สามารถขับเคลื่อนอุปกรณ์หนักได้ และต้องได้รับการฝึกอบรมเฉพาะทางในการใช้เครื่องจักรประเภทนี้
ความปลอดภัย.
สิ่งพิมพ์จำนวนมากเกี่ยวกับผู้ปฏิบัติงานอุปกรณ์หนักมุ่งเน้นไปที่การปรับปรุงความปลอดภัยให้กับคนงานดังกล่าว สาขา อาชีวเวชศาสตร์ ทำการวิจัยและเสนอคำแนะนำเกี่ยวกับความปลอดภัยของคนงานเหล่านี้และคนงานอื่นๆ ในตำแหน่งที่ต้องคำนึงถึงความปลอดภัย สัญญาณมือยังมีความสำคัญสำหรับผู้ปฏิบัติงานเครื่องจักร เนื่องจากช่วยให้มองเห็นได้ชัดเจนขึ้นในการทำงานอย่างปลอดภัย แม้จะมีปัจจัยต่างๆ เช่น เสียงดังและสภาพแวดล้อมที่แออัด
สมเด็จพระราชินีนาถงาไว โฮโน อิเทโป

สมเด็จพระราชินีนาถงาไว โฮโน อิเทโป เป็นพระมหากษัตริย์แห่งชาวมาวรี องค์ที่ 8 พระบรมราชสมภพเมื่อ 13 มกราคม พ.ศ. 2540 เป็นพระราชธิดา ของ สมเด็จพระราชาธิบดีตูเฮอิเตีย ปากี กับ สมเด็จพระราชินีเต อาตาวาอิ เสด็จขึ้นครองราชย์เมื่อ 5 กันยายน พ.ศ. 2567 สืบต่อจากพระบรมราชชนก
ทีวีเกิร์ล

ทีวีเกิร์ล  เป็นวงดนตรีแนวอินดี้ป็อปจากแซนดีเอโก แคลิฟอร์เนีย สมาชิกประกอบด้วยแบรด ปีเตอร์ริง เจสัน ไวแมน และ ไวแอตต์ ฮาร์มอน
ทางวงได้ปล่อยอีพีสามชุดแรกในปี 2010 และมิกซ์เทปในปี 2012 ตามมาด้วยอัลบั้มชุดแรกของพวกเขาที่มีชื่อว่า "French Exit" ในปี 2014 อัลบั้มชุดที่สองมีชื่อว่า "Who Really Cares" ออกวางแผงในปี 2016 ตามมาด้วย "Death of a Party Girl" ในปี 2018 และ "Grapes Upon the Vine" ในปี 2023 นอกจากนี้ ทางวงยังได้ร่วมงานกับศิลปินอื่น ๆ ในอัลบั้มและอีพีอีกมากมาย
ตั้งแต่ปี 2022 ทางวงมีผู้ติดตามผ่านแอพพลิเคชันติ๊กต็อกเพิ่มมากขึ้น ทำให้ในปี 2023 เพลง 'Lovers Rock' กลับมาได้รับความนิยมอย่างมากอีกครั้ง เพลงติดชาร์ตในหลายประเทศทั่วโลก แม้จะถูกปล่อยออกมาหลายปีก่อนหน้านี้
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 10 เขตเลือกตั้ง มีสมาชิกสภาผู้แทนราษฎรได้ 28 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 9 และ 10 จะมีสมาชิกสภาผู้แทนราษฎรได้ 2 คน)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยเขตดุสิต
เขตเลือกตั้งที่ 2.
เขตการเลือกตั้งที่ 2 ประกอบด้วยเขตพญาไท
เขตเลือกตั้งที่ 3.
เขตการเลือกตั้งที่ 3 ประกอบด้วยเขตพระโขนง, เขตหนองจอก และเขตลาดกระบัง
เขตเลือกตั้งที่ 4.
เขตการเลือกตั้งที่ 4 ประกอบด้วยเขตบางเขน, เขตห้วยขวาง, เขตบางกะปิ และเขตมีนบุรี
เขตเลือกตั้งที่ 5.
เขตการเลือกตั้งที่ 5 ประกอบด้วยเขตป้อมปราบศัตรูพ่าย และเขตปทุมวัน
เขตเลือกตั้งที่ 6.
เขตการเลือกตั้งที่ 6 ประกอบด้วยเขตบางกอกน้อย และเขตบางกอกใหญ่
เขตเลือกตั้งที่ 7.
เขตการเลือกตั้งที่ 7 ประกอบด้วยเขตธนบุรี และเขตคลองสาน
เขตเลือกตั้งที่ 8.
เขตการเลือกตั้งที่ 8 ประกอบด้วยเขตบางขุนเทียน, เขตภาษีเจริญ, เขตราษฎร์บูรณะ และเขตตลิ่งชัน
เขตเลือกตั้งที่ 9.
เขตการเลือกตั้งที่ 9 ประกอบด้วยเขตพระนคร, เขตสัมพันธวงศ์ และเขตบางรัก
เขตเลือกตั้งที่ 10.
เขตการเลือกตั้งที่ 10 ประกอบด้วยเขตยานนาวา
สะพานหลงเถิง

สะพานหลงเถิง  หรือชื่อทางการ สะพานอู๋เถิงผิง  เป็นซากปรักหักพังของอดีตสะพานรถไฟในหมู่บ้านหลงเถิง เมืองซานอี้ เทศมณฑลเหมียวลี่ ประเทศไต้หวัน
สะพานนี้สร้างขึ้นในปี ค.ศ. 1906 ในสมัยใต้ปกครองญี่ปุ่น ใช้ชื่อว่าสะพานเคียวโตเฮเคียว  ผลงานออกแบบโดยวิศวกรโยธาชาวอเมริกัน เทโอดอร์ คูเพอร์ และ ซี ซี ชไนเดอร์ ให้กับรัฐบาลเจ้าอาณานิคม ชื่อของหมู่บ้านและสะพานนี้ตั้งตามชื่อพืช "Millettia pachycarpa" ("yúténg"การออกเสียงภาษาญี่ปุ่น: "gyotō") ซึ่งเชื่อกันว่าเป็นพิษต่อปลา ตามตำนานว่ากันว่าในอดีตในทะเลสาบใกล้กันมีปลาคาร์ปปิศาจอาศัยอยู่ซึ่งนำพาความโชคร้ายมาแก่ชาวบ้าน ชาวบ้านโดยรอบจึงปลูกพืชนี้เพื่อต่อสู้กับปลาคาร์ปปิศาจ
ในเดือนเมษายน ค.ศ. 1935 เกิดเหตุแผ่นดินไหวชินจิกุ-ไทชู และอาฟเตอร์ช็อกตามมาอีกหลายครั้งจนเดือนกรกฎาคม ทำให้สะพานพังถล่มลงมาหลายส่วนจนเสียหายเกินกว่าบูรณะได้ มีการสร้างสะพานเหล็กขึ้นทดแทนแล้วเสร็จในปี ค.ศ. 1938 ห่างไป 80 เมตรจากสะพานหลงเถิง ทรัสส์เหล็กกล้าตรงกลางของสะพานหลงเถิงซึ่งเสัยหายบิดงอจากแผ่นดินไหวได้ถูกเคลื่อนย้ายออกจากสะพานหลงเถิงหลังสะพานแห่งใหม่ก่อสร้างแล้วเสร็จ ชื่อปัจจุบันว่า "หลงเถิง" นั้นเริ่มกลับมาใช้งานหลังญี่ปุ่นถอนอาณานิคมจากไต้หวัน
ในปี ค.ศ. 1999 เกิดแผ่นดินไหวใหญ่ทำให้ส่วนที่เหลือของสะพานพังถล่มลงมา รัฐบาลของเทศมณฑลจึงตัดสินใจอนุรักษ์สะพานในลักษณะเช่นนี้เพื่อเป็นเครื่องเตือนใจถึงเหตุแผ่นดินไหวที่ร้ายแรงที่สุดในไต้หวันทั้งสองครั้ง ซากของสะพานหลงเถิงได้รับการขึ้นทะเบียนโบราณสถานในรายการทรัพย์สินวัฒนธรรมแห่งไต้หวันในปี ค.ศ. 2003
สัปปะรดดันมอร์

สัปปะรดดันมอร์  เป็นฟอลลีในสวนดันมอร์ ใกล้กับแอร์ทในสเตอร์ลิงเชอร์ สก็อตแลนด์ ในปี 1995 สิ่งปลูกสร้างนี้ได้รับการจัดอันดับให้เป็น "สิ่งปลูกสร้างที่ประหลาดที่สุดในสก็อตแลนด์"
อาคารสัปปะรดดันมอร์ประกอบด้วยเรือนร้อนที่สร้างในปี 1761 โดยจอห์น เมอเรน์ เอิร์ลที่สี่แห่งดันมอร์ ซึ่งในบรรดาพืชที่เพาะปลูกในเรือนร้อนบนชั้นพื้นนี้คือสัปปะรด ชั้นพื้นฝั่งตะวันตกในปัจจุบันเต็มไปด้วยเถาวัลย์ปกคลุม ในอดีตเป็นผนังกระจก นอกจากนี้ภายในยังเตาช่วยสร้างระบบสร้างความอบอุ่นในอาคาร
สวนดันมอร์.
สวนดันมอร์  ในบ้านของต้นตระกูลของเอิร์ลแห่งดันมอร์ ประกอบไปด้วยแมนชั่นขนาดใหญ่ บ้านดันมอร์ พื้นที่สวนขนาดใหญ่ซึ่งรวมถึงสวนในกำแพงสองสวนซึ่งมีอุณหภูมิของตนเองภายใน สวนในกำแพงเช่นนี้นิยมสร้างขึ้นเพื่อให้สอดรับกับสภาพภูมิอากาศในแถบนี้สมัยศตวรรษที่ 18-19
คิม ย็อง-อิล (นักมวยปล้ำ)

คิม ย็อง-อิล (อักษรโรมัน: Kim Young-il; 25 พฤษภาคม ค.ศ. 1970 –) เป็นนักมวยปล้ำชาวเกาหลีใต้ เขาได้แข่งประเภทเกรโก-โรมัน รุ่นน้ำหนักไม่เกิน 68 กิโลกรัม บุคคลชาย ในโอลิมปิกฤดูร้อน 1996 นอกจากนี้ เขายังได้รับรางวัลเหรียญทองในการแข่งเอเชียนเกมส์ 1994 ที่ฮิโรชิมะ
ในฐานะหัวหน้าผู้ฝึกสอนทีมชาติไทย.
ภายหลัง เขาได้ทำหน้าที่หัวหน้าผู้ฝึกสอนทีมชาติไทย และเป็นที่รู้จักในนาม "พัก ฮัง-ซอ แห่งวงการมวยปล้ำไทย" โดยทำหน้าที่เป็นผู้ฝึกสอน, แมวมอง, ผู้จัดการ และแม้กระทั่งคู่ซ้อม
ฤทธิศักดิ์ ประวาฬ

ฤทธิศักดิ์ ประวาฬ ชื่อเล่น เล็ก (12 มีนาคม พ.ศ. 2536 –) เป็นนักมวยปล้ำเกรโก-โรมัน ทีมชาติไทย เขาได้รับรางวัลเหรียญทองจากการแข่งมวยปล้ำในซีเกมส์ 2013 รุ่น 60 กก. ที่ย่างกุ้ง ประเทศพม่า และรางวัลเหรียญทองจากการแข่งกีฬามหาวิทยาลัยอาเซียน 2014 รุ่นน้ำหนักไม่เกิน 66 กก. ที่ปาเล็มบัง ประเทศอินโดนีเซีย
เหตุการณ์การลดลงของโอโซนในชั้นโทรโพสเฟียร์

เหตุการณ์การลดลงของโอโซนในชั้นโทรโพสเฟียร์ เป็นปรากฏการณ์ที่ทำให้ความเข้มข้นของโอโซนในโทรโพสเฟียร์ของโลกลดลง โอโซน (O3) เป็นก๊าซร่องรอยที่ได้รับความสนใจเนื่องจากมีบทบาทเฉพาะในชั้นบรรยากาศชั้นล่างของโลกสองชั้นที่แตกต่างกัน นอกจากการดูดซับรังสี UV-B และเปลี่ยนพลังงานแสงอาทิตย์เป็นความร้อนในสตราโทสเฟียร์แล้ว โอโซนในโทรโพสเฟียร์ยังมีส่วนทำให้เกิดปรากฏการณ์เรือนกระจก และควบคุมความสามารถในการออกซิเดชันของบรรยากาศ
แหล่งที่มาของโอโซนในชั้นบรรยากาศ.
โอโซนในชั้นบรรยากาศถูกกำหนดโดยการผลิตและการทำลายโอโซนผ่านปฏิกิริยาเคมีที่เกิดจากแสงแดด การตกตะกอนแบบแห้ง และการขนส่งข้ามชั้นบรรยากาศจากชั้นบรรยากาศสูง (สตราโทสเฟียร์) ในชั้นบรรยากาศของอาร์กติก การขนส่งและปฏิกิริยาเคมีที่เกี่ยวข้องกับออกไซด์ของไนโตรเจนและสารประกอบอินทรีย์ระเหยง่าย (VOCs) จากการปล่อยมลพิษของมนุษย์ก็ทำให้เกิดโอโซน ทำให้มีอัตราส่วนการผสมพื้นหลังอยู่ที่ 30 ถึง 50 nmol mol−1 (ppb) ออกไซด์ของไนโตรเจนมีบทบาทสำคัญในการหมุนเวียนของอนุภาคฟรีที่มีปฏิกิริยา (เช่น แฮโลเจนที่มีปฏิกิริยา) ในบรรยากาศ และมีผลกระทบต่อการลดลงของโอโซนโดยอ้อม เหตุการณ์การลดลงของโอโซน (ODEs) เป็นปรากฏการณ์ที่เกี่ยวข้องกับเขตน้ำแข็งทะเล ซึ่งมักจะสังเกตเห็นได้ที่สถานที่ชายฝั่งเมื่อกระแสลมที่เข้ามาข้ามพื้นที่ที่มีน้ำแข็งปกคลุมด้วยน้ำทะเล
การเปิดใช้งานฮาโลเจน.
ในช่วงฤดูใบไม้ผลิของเขตขั้วโลกเหนือ กระบวนการเคมีที่เกิดจากโฟโตเคมี เปลี่ยนไอออนเกลือฮาโลเจนเฉื่อย (เช่น Br−) ให้เป็นชนิดฮาโลเจนที่มีปฏิกิริยา (เช่น อะตอมของโบรมีน [Br] และ BrO) ซึ่งจะทำให้โอโซนในชั้นบรรยากาศลดลงอย่างรุนแรงจนใกล้เป็นศูนย์ กระบวนการเหล่านี้ได้รับความนิยมจากสภาพแสงและอุณหภูมิที่ต่ำ ตั้งแต่การค้นพบในปลายทศวรรษ 1980 การวิจัยเกี่ยวกับเหตุการณ์การลดลงของโอโซนเหล่านี้ได้แสดงให้เห็นบทบาทสำคัญของเคมีโบรมีนที่เกิดจากโฟโตเคมี แม้ว่าแหล่งที่มาที่แน่นอนและกลไกการปล่อยโบรมีนยังไม่เป็นที่เข้าใจอย่างสมบูรณ์ แต่การรวมกันของเกลือทะเลที่มีความเข้มข้นในสถานะของเหลวดูเหมือนจะเป็นข้อกำหนดเบื้องต้น ชั้นบรรยากาศที่ตื้นยังเป็นประโยชน์เนื่องจากช่วยเพิ่มความเร็วของการปล่อยโบรมีนแบบอัตโนมัติ โดยการจำกัดโบรมีนที่ปล่อยออกมาให้อยู่ในพื้นที่ที่เล็กลง ภายใต้สภาพเหล่านี้ และหากมีความเป็นกรดเพียงพอ กรดไฮโป สามารถทำปฏิกิริยากับ โบรไมส์ที่เป็นก๊าซจะทำปฏิกิริยากับเกลือทะเลที่เป็นของเหลวเพื่อผลิตโบรมีนซึ่งจะถูกปล่อยออกสู่บรรยากาศ ปฏิกิริยาทางเคมีของโบรมีนนี้จะทำให้เกิดเรดิคัลโบรมีนที่สามารถทำปฏิกิริยากับและทำลายโอโซน เนื่องจากกลไกปฏิกิริยาเป็นลักษณะของการเร่งตัวเอง จึงเรียกว่า “การระเบิดของโบรมีน”
ผลกระทบ.
ความสามารถในการทำปฏิกิริยาที่แตกต่างของฮาโลเจนเมื่อเปรียบเทียบกับ OH และโอโซนมีผลกระทบที่กว้างขวางต่อเคมีของบรรยากาศ ซึ่งรวมถึงการกำจัดและ Deposition (aerosol physics) การสะสมของปรอท การเปลี่ยนแปลงในผลลัพธ์การออกซิเดชันของก๊าซอินทรีย์ และการส่งออกโบรมีนไปยังชั้นบรรยากาศอิสระ การฝากของปรอทก๊าซที่มีปฏิกิริยา (RGM) ลงในหิมะจากการออกซิเดชันโดยฮาโลเจนที่เพิ่มขึ้นจะเพิ่มความพร้อมในการใช้ปรอท การเปลี่ยนแปลงล่าสุดในสภาพภูมิอากาศของอาร์กติกและสถานะของการปกคลุมด้วยน้ำแข็งในอาร์กติกมีแนวโน้มที่จะมีผลกระทบที่แข็งแกร่งต่อการเปิดใช้งานฮาโลเจนและเหตุการณ์การลดลงของโอโซน การเปลี่ยนแปลงสภาพภูมิอากาศที่เกิดจากมนุษย์มีผลต่อปริมาณหิมะและการปกคลุมด้วยน้ำแข็งในอาร์กติก ซึ่งเปลี่ยนแปลงความเข้มของการปล่อยไนโตรเจนออกไซด์ การเพิ่มขึ้นของระดับพื้นฐานของไนโตรเจนออกไซด์มีแนวโน้มที่จะเพิ่มการบริโภคโอโซนและการเพิ่มฮาโลเจน
ฟรอมซีโร

ฟรอมซีโร  เป็นสตูดิโออัลบั้มลำดับที่แปดของลิงคินพาร์ก กำหนดวางจำหน่ายในวันที่ 15 พฤศจิกายน ค.ศ. 2024 ผ่านทางวอร์เนอร์เรเคิดส์ และแมชชีนชอปเรเคิดส์ โดยเป็นอัลบั้มแรกในรอบเจ็ดปีนับตั้งแต่ "วันมอร์ไลต์" ใน ค.ศ. 2017 อีกทั้งยังเป็นอัลบั้มแรกนับตั้งแต่การเสียชีวิตของเชสเตอร์ เบนนิงตัน อดีตนักร้องนำ ในปีเดียวกับที่อัลบั้ม"วันมอร์ไลต์"วางจำหน่าย และการถอนตัวของร็อบ บัวร์ดอน อดีตมือกลอง โดยมีเอมิลี อาร์มสตรอง และโคลิน บริตเตน มารับหน้าที่แทนทั้งสองตามลำดับ
ภูมิหลัง.
เดือนเมษายน ค.ศ. 2024 บิลบอร์ดรายงานว่าลิงคินพาร์กมีโอกาสกลับมารวมตัวและจัดทัวร์คอนเสิร์ตในปีถัดจากนั้น โดยประกอบด้วยสมาชิกชุดก่อตั้งส่วนหนึ่งและนักร้องนำหญิงคนใหม่ สี่เดือนถัดมาวงได้กำหนดประกาศสำคัญพร้อมจัดงานในวันที่ 5 กันยายน ซึ่งจำกัดให้เฉพาะสมาชิกลิงคินพาร์กอันเดอร์กราวด์ อันเป็นกลุ่มแฟนคลับอย่างเป็นทางการของวง เข้างานได้เท่านั้น
ในงานดังกล่าววงได้ประกาศเปิดตัวอัลบั้มนี้พร้อมซิงเกิลแรก "ดิเอ็มติเนสแมชชีน" โดยอาร์มสตรองและบริตเตนเป็นสมาชิกใหม่ของวงแทนที่เบนนิงตันและบัวร์ดอนตามลำดับ นอกจากนี้ วงได้ประกาศทัวร์คอนเสิร์ตเพื่อประชาสัมพันธ์อัลบั้มจำนวนหกวันในสี่ทวีปอีกด้วย
ทัวร์คอนเสิร์ต.
ลิงคินพาร์กมีกำหนดทัวร์คอนเสิร์ตเพื่อประชาสัมพันธ์อัลบั้มนี้ในสหรัฐ เยอรมนี สหราชอาณาจักร เกาหลีใต้ และโคลัมเบีย โดยเริ่มต้นในวันที่ 11 กันยายน ห้าวันหลังเปิดตัวอัลบั้มใหม่ ที่เกียฟอรัมในอินเกิลวูด รัฐแคลิฟอร์เนีย และสิ้นสุดในวันที่ 11 พฤศจิกายน ที่โคลิซิโอเมดพลัสในโบโกตา สี่วันก่อนอัลบั้มนี้จะวางจำหน่าย
ไต้ฝุ่นกราฟฟิกส์

บริษัท ไต้ฝุ่น กราฟฟิกส์ จำกัด (ญี่ปุ่น: 株式会社颱風グラフィックス) เป็นสตูดิโอแอนิเมชั่นสัญชาติญี่ปุ่น ก่อตั้งเมื่อวันที่ 1 พฤษภาคม พ.ศ. 2557 สตูดิโอแห่งนี้ก่อตั้งโดยอดีตโปรดิวเซอร์และบรรณาธิการแอนิเมชั่นของบริษัท Anime International Company (AIC) ทาคาชิ ซากุไร พนักงานบางส่วนของสตูดิโอนี้รวมถึงอดีตสมาชิกจากแผนกหลังการผลิตของ AIC
อมรรัตน์ ธนูทอง

อมรรัตน์ ธนูทอง (16 ธันวาคม พ.ศ. 2534 –) เป็นนักมวยปล้ำฟรีสไตล์ทีมชาติไทย เธอได้รับรางวัลเหรียญเงินจากการแข่งมวยปล้ำในซีเกมส์ 2009 รุ่น 48–51 กก. ที่เวียงจันทน์ ประเทศลาว และเธอได้อันดับห้าจากการแข่งมวยปล้ำชิงแชมป์เอเชีย 2011
เอเสเคียล 5

เอเสเคียล 5  เป็นบทที่ 5 ของหนังสือเอเสเคียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือเอเสเคียลประกอบด้วยคำเผยพระวจนะที่ถือว่าเป็นของผู้เผยพระวจนะ/ปุโรหิตเอเสเคียล เป็นหนึ่งในหนังสือหมวดผู้เผยพระวจนะ บทที่ 5 ของหนังสือเอเสเคียลประกอบด้วยคำเผยพระวจนะโดยใช้กลุ่มผมและเคราของผู้เผยพระวจนะที่โกนออกมาเพื่อใช้เป็นสัญลักษณ์ (เอเสเคียล 5:1-4) แสดงถึงการพิพากษาของพระเจ้าต่อเยรูซาเล็ม (วรรค 5–11) ด้วยโรคระบาด ด้วยการกันดารอาหาร ด้วยดาบ และด้วยการกระจัดกระจายไป (วรรค 12–17) การล้อมถูกระบุถึงอีกครั้งในบทที่ 6
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 17 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 1Q9 (1QEzek; ก่อน ค.ศ. 68) โดยมีวรรคที่หลงเหลือคือ 1; และ 11Q4 (11QEzek; 50 ปีก่อนคริสจกาล – ค.ศ. 50) โดยมีวรรคที่หลงเหลือคือ 11–17
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
ผลของการล้อม (5:1–4).
ส่วนนี้บันทึกถึง 'กิจพยากรณ์ที่สามว่าด้วยการล้อม' เพื่อแสดงถึงชะตากรรมของผู้คนที่ถูกล้อม อิสยาห์เผยพระวจนะไว้ก่อนหน้านี้เมื่อกว่าศตวรรษก่อนว่า 'ยูดาห์จะถูกโกนด้วยมีดโกนของอัสซีเรีย' (อิสยาห์ 7:20) เอเสเคียลแสดงกิจพยากรณ์เพื่อให้ความหมายใหม่สำหรับสิ่งที่จะเกิดขึ้นจริงในอนาคตอันใกล้
 "ส่วนเจ้า บุตรมนุษย์เอ๋ย จงเอาดาบคมเล่มหนึ่งมา และใช้โกนศีรษะและเคราของเจ้าอย่างมีดโกนของช่างตัดผม แล้วเอาตาชั่งน้ำหนักมาแบ่งเส้นผมเหล่านั้น"
วรรค 1.
โจเซฟ เบ็นสัน (Joseph Benson) อรรถกถาจารย์ของนิกายเมทอดิสต์ตั้งข้อสังเกตว่าผม "ถือเป็นเครื่องประดับในเวลานั้น และการมีศีรษะล้านเป็นสัญลักษณ์ของความเศร้าโศก ดังนั้นการโกนผมจึงหมายถึงหายนะหรือความพินาศ" การโกนผมนั้นขัดต่อธรรมบัญญัติในเลวีนิติ 21: 5 ที่ห้ามไม่ให้ปุโรหิตชาวยิวตัดผมหรือโกนเคราของตน:
"จงกล่าวแก่บรรดาปุโรหิต คือบุตรหลานของอาโรน และสั่งพวกเขาว่า ... ห้ามโกนศีรษะหรือกันเครา หรือเชือดเนื้อตัวเอง
"แล้วจงเอาเส้นผมพวกนั้นหน่อยหนึ่งมาห่อไว้ในเสื้อคลุมของเจ้า"
วรรค 3.
จำหนวนหน่อยหนึ่งนี้เป็นสัญลักษณ์ถึงคนที่เหลืออยู่จากชาวยูดาห์ที่รอดชีวิต
ความหมายของหมายสำคัญเรื่องการล้อม (5:5–17).
หลังระบุถึงภัยพิบัติครั้งใหญ่ที่เกิดขึ้นกับเมืองที่ถูกล้อมในไม่ช้า ในที่สุดก็เปิดเผยว่าเมื่องนี้คือเยรูซาเล็ม (วรรค 5) ด้วยมาด้วยเหตุผลของคำเผยพระวจนะ (วรรค 5–6a) และการพิพากษาของพระเจ้าต่อเมืองนั้น (วรรค 8ff)
เอเสเคียล 6

เอเสเคียล 6  เป็นบทที่ 6 ของหนังสือเอเสเคียลในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือเอเสเคียลประกอบด้วยคำเผยพระวจนะที่ถือว่าเป็นของผู้เผยพระวจนะ/ปุโรหิตเอเสเคียล เป็นหนึ่งในหนังสือหมวดผู้เผยพระวจนะ จุดเน้นของคำเผยพระวจนะของเอเสเคียลในบทที่ 6 ของหนังสือเอเสเคียลคือปูชนียสถานสูงบนเหล่าภูเขาของอิสราเอล "ที่ตั้งของรูปเคารพ"
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 14 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
 "แท่นบูชาของพวกเจ้าจะร้างเปล่า"
 "และแท่นเผาเครื่องหอมของเจ้าจะถูกพังลง"
 "และคนของเจ้าที่ถูกฆ่านั้น เราจะเหวี่ยงลงต่อหน้ารูปเคารพของพวกเจ้า"
หลิว เสวอี้

หลิว เสวอี้ (เกิด 6 กรกฎาคม พ.ศ. 2533) หรือที่เหล่าแฟนคลับเรียกว่า เหล่าหลิว เป็นนักแสดงจีนที่โด่งดังจากซีรีส์เรื่อง ปลดผนึกหัวใจหวนรัก ในบท ฮ่าวเฉิน
ฮันเตอร์ ดูฮาน

ฮันเตอร์ ดูฮาน (เกิดเมื่อวันที่ 18 มกราคม พ.ศ. 2537) เป็นนักแสดง นักเขียน และผู้กำกับชาวอเมริกัน เขาเป็นที่รู้จักกันดีจากบทบาทในซีรีส์ทางโทรทัศน์ "เรื่อง Your Honor" (2020) และ "เวนส์เดย์" (2022) ในบท เทย์เลอร์ กัลพิน / ไฮด์ เร็ว ๆ นี้กำลังจะมีซีซั่นที่ 2 เขาจะกลับมารับบทนี้อีกครั้ง และเขากำลังจะได้มีผลงานการแสดงครั้งแรกกับค่ายมาร์เวล ในบทบาท มิวส์ ในภาพยนตร์เรื่อง 
ชีวิตส่วนตัวเขาเปิดเผยว่าเขาเป็นเกย์ตั้งแต่เขาได้รับชมรายการโทรทัศน์เรื่องเจ๊วิล คุณนายเกรซ เพื่อนกันไม่มีวันจบ และได้วิวาห์กับแฟนหนุ่มนอกวงการเมื่อไม่กี่ปีที่ผ่านมา
โรดิโอซอนด์

เรดิโอซอนด์  คืออุปกรณ์โทรมาตรที่ใช้พลังงานจากแบตเตอรี่ โดยปกติจะถูกนำขึ้นสู่ชั้นบรรยากาศด้วยบอลลูนตรวจอากาศ เพื่อวัดพารามิเตอร์ต่างๆ ของบรรยากาศ และส่งข้อมูลผ่านทางวิทยุกลับไปยังเครื่องรับภาคพื้นดิน เรดิโอซอนด์สมัยใหม่สามารถวัดหรือคำนวณตัวแปรต่อไปนี้ได้: ระดับความสูง,ความดันอากาศ, อุณหภูมิ, ความชื้นสัมพัทธ์, ลม (ทั้ง ความเร็วลม และ ทิศทางลม), การวัด รังสีคอสมิก ที่ระดับความสูง และ ตำแหน่งพิกัดภูมิศาสตร์ (เช่น ละติจูด/ลองจิจูด) เรดิโอซอนด์ที่ใช้วัดความเข้มข้นของ โอโซน เรียกว่า โอโซนซอนด์ (ozonesonde)
เรดิโอซอนด์สามารถทำงานในความถี่วิทยุที่ 403 MHz หรือ 1680 MHz หากเป็นเรดิโอซอนด์ที่ติดตามตำแหน่งขณะลอยขึ้นเพื่อให้ข้อมูลเกี่ยวกับความเร็วและทิศทางลม จะเรียกว่า ราวินซอนด์ (rawinsonde) ซึ่งหมายถึง วัดลมด้วยเรดาร์ เรดิโอซอนด์ส่วนใหญ่มีตัวสะท้อนเรดาร์จึงเป็นราวินซอนด์ในเชิงเทคนิคหากเป็นเรดิโอซอนด์ที่ถูกปล่อยจากเครื่องบินแล้วตกลงมา แทนที่จะถูกพาบอลลูน จะเรียกว่า ดรอปซอนด์ (dropsonde) เรดิโอซอนด์ถือเป็นแหล่งข้อมูลทางอุตุนิยมวิทยาที่สำคัญ โดยมีการปล่อยทุกวันทั่วโลกหลายร้อยครั้ง
กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 9 เขตเลือกตั้ง มีสมาชิกสภาผู้แทนราษฎรได้ 26 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 9 จะมีสมาชิกสภาผู้แทนราษฎรได้ 2 คน)
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของกรุงเทพเทพมหานคร หลังจากมีการรวมตัวระหว่างจังหวัดพระนคร และ จังหวัดธนบุรี ใน พ.ศ. 2514 ซึ่งในการเลือกตั้งของทั้ง 2 จังหวัด ก่อนหน้านั้นคือ พ.ศ. 2512 มีสมาชิกสภาผู้แทนราษฎรจำนวนรวมกัน 21 คน (จังหวัดพระนคร 15 คน และ จังหวัดธนบุรี 6 คน) โดยการรวมตัวของกรุงเทพมหานครเกิดขึ้นในจังหวะเดียวกันกับการปรับจำนวนเก้าอี้ในเขตเลือกตั้ง ทำให้จำนวนสมาชิกสภาผู้แทนราษฎรของกรุงเทพมหานครจึงเพิ่มขึ้น 5 คน รวมเป็น 26 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยเขตดุสิต
เขตเลือกตั้งที่ 2.
เขตการเลือกตั้งที่ 2 ประกอบด้วยเขตพญาไท
เขตเลือกตั้งที่ 3.
เขตการเลือกตั้งที่ 3 ประกอบด้วยเขตพระโขนง, เขตหนองจอก และเขตลาดกระบัง
เขตเลือกตั้งที่ 4.
เขตการเลือกตั้งที่ 4 ประกอบด้วยเขตบางเขน, เขตห้วยขวาง, เขตบางกะปิ และเขตมีนบุรี
เขตเลือกตั้งที่ 5.
เขตการเลือกตั้งที่ 5 ประกอบด้วยเขตยานนาวา และเขตปทุมวัน
เขตเลือกตั้งที่ 6.
เขตการเลือกตั้งที่ 6 ประกอบด้วยเขตพระนคร, เขตป้อมปราบศัตรูพ่าย, เขตสัมพันธวงศ์ และเขตบางรัก
เขตเลือกตั้งที่ 7.
เขตการเลือกตั้งที่ 7 ประกอบด้วยเขตธนบุรี, เขตคลองสาน และเขตราษฎร์บูรณะ
เขตเลือกตั้งที่ 8.
เขตการเลือกตั้งที่ 8 ประกอบด้วยเขตบางกอกน้อย, เขตบางกอกใหญ่ และเขตตลิ่งชัน
เขตเลือกตั้งที่ 9.
เขตการเลือกตั้งที่ 9 ประกอบด้วยเขตบางขุนเทียน, เขตหนองแขม และเขตภาษีเจริญ
กลุ่มทัพ A

กลุ่มทัพ A  เป็นชื่อของกลุ่มทัพสามกลุ่มที่แตกต่างกันของกองทัพบกเยอรมันในช่วงสงครามโลกครั้งที่สอง
กลุ่มทัพ A หน่วยแรก เดิมคือ “กลุ่มทัพใต้” มีอยู่ตั้งแต่เดือนตุลาคม 1939 ถึงมิถุนายน 1941 ผู้บัญชาการคนแรกคือพลเอกอาวุโสแกร์ท ฟ็อน รุนท์ชเต็ท เสนาธิการคนแรกคือพลเอกเอริช ฟ็อน มันชไตน์#เปลี่ยนทาง กลุ่มทัพนี้มีบทบาทสำคัญในยุทธการฝรั่งเศส โดยเป็นกลุ่มทัพที่ชี้ขาดในการดำเนิน "แผนเคียวตัด" ซึ่งนำไปสู่ความพ่ายแพ้ราบคาบของกองทัพฝรั่งเศสในยุทธการที่เซอด็อง, ยุทธการที่บูโลญ และยุทธการที่เดิงแกร์ก จนในที่สุดก็ทำให้เกิดการสงบศึก ต่อมา กลุ่มทัพ A ถูกใช้เป็นหน่วยทหารที่ทำหน้าที่ยึดครองฝรั่งเศส และกลายเป็นหน่วยแรกสังกัดผู้บัญชาการใหญ่เขตตะวันตก (OB West) ที่ปฏิบัติหน้าที่ในประเทศฝรั่งเศสในยึดครอง (ก่อนที่ต่อมาถูกแทนที่ด้วยกลุ่มทัพ D) ต่อมาถูกย้ายไปยังโปแลนด์ที่ในยึดครองเพื่อเตรียมการสำหรับปฏิบัติการบาร์บาร็อสซา กลุ่มทัพ A ถูกเปลี่ยนชื่อเป็น “กลุ่มทัพใต้” เมื่อวันที่ 22 มิถุนายน 1941
กลุ่มทัพ A หน่วยที่สอง เข้าร่วมแนวรบเยอรมันเมื่อวันที่ 7 กรกฎาคม 1942 เมื่อกลุ่มทัพใต้ถูกแบ่งออกเป็นกลุ่มทัพ B ทางตอนเหนือ (มุ่งหน้าไปยังสตาลินกราด) และกลุ่มทัพ A ทางตอนใต้ (มุ่งหน้าไปยังเทือกเขาคอเคซัส) กลุ่มทัพ A เคลื่อนตัวไปยังแม่น้ำ Terek แต่สุดท้ายถูกบังคับให้ถอนตัวในช่วงฤดูหนาวปี 1942/43 พร้อมกับความพ่ายแพ้ที่สำคัญของกลุ่มทัพ B ในยุทธการที่สตาลินกราด ในขั้นต้นถูกจำกัดอยู่ที่บริเวณหัวหาดคูบันและคาบสมุทรไครเมีย กลุ่มทัพ A ได้ต่อสู้กับกองทัพแดงในการป้องกันระหว่างการถอนตัวไปทางตะวันตกผ่านยูเครน เมื่อวันที่ 2 เมษายน 1944 กลุ่มทัพ A ถูกเปลี่ยนชื่อเป็น “กลุ่มทัพยูเครนใต้”
กลุ่มทัพ A หน่วยที่สาม และเป็นหน่วยสุดท้าย ตั้งขึ้นเมื่อวันที่ 23 กันยายน 1944 เมื่อกลุ่มทัพยูเครนเหนือถูกเปลี่ยนชื่อเป็น “กลุ่มทัพ A” กลุ่มทัพนี้ดำรงอยู่ประมาณห้าเดือนที่มีการถอนตัวอย่างต่อเนื่องจากกองทัพแดงที่รุกเข้ามา และสุดท้ายก็เหลืออยู่ที่แนวแม่น้ำโอเดอร์ เมื่อวันที่ 25 มกราคม 1945 กลุ่มทัพอาเป็นหนึ่งในหลายกลุ่มทัพที่ถูกเปลี่ยนชื่อ โดยได้รับการกำหนดให้เป็น “กลุ่มทัพศูนย์” และไม่มีการก่อตั้งกลุ่มทัพ A ขึ้นมาอีก
เดอะเคออสเอนจิน

เดอะเคออสเอนจิน  เป็นวิดีโอเกมรันแอนด์กันมุมมองจากบนลงล่างที่พัฒนาโดยบริษัทเดอะบิตแมปบราเธอส์ และเผยแพร่โดยบริษัทเรนอิเกดซอฟต์แวร์ในเดือนมีนาคม ค.ศ. 1993 เกมดังกล่าวมีฉากอยู่ในสมัยวิกตอเรียซึ่งเป็นยุคสตีมพังก์ โดยผู้เล่นหนึ่งหรือสองคนจะต้องต่อสู้กับเคออสเอนจินของบุคคลในตำนานที่สร้างขึ้นมาเป็นศัตรูโดยผ่านสี่ภูมิประเทศ และท้ายที่สุดก็ต้องกำจัดมันกับนักประดิษฐ์ที่วิกลจริต
เกมนี้เปิดตัวครั้งแรกสำหรับอามิกา โดยมีเวอร์ชันสำหรับเอจีเอของอามิกา และต่อมาได้พอร์ตไปยังเอ็มเอส-ดอส, ซูเปอร์แฟมิคอม, อาตาริ เอสที, อามิกา ซีดี32, ริสก์ โอเอส รวมถึงเมกาไดรฟ์ ซึ่งในเวอร์ชันซูเปอร์แฟมิคอมและเมกาไดรฟ์ ตัวละครนักเทศน์ได้เปลี่ยนเป็นนักวิทยาศาสตร์และได้รับการออกแบบใหม่โดยเอาปลอกคอนักบวชออก ส่วนเวอร์ชันสหรัฐของทั้งสองพอร์ตนี้ได้เปลี่ยนชื่อใหม่เป็นโซลเจอส์ออฟฟอร์ชูน  และภาคต่อของเกมนี้คือ"เดอะเคออสเอนจิน 2" ได้วางจำหน่ายใน ค.ศ. 1996
โครงเรื่อง.
เกมนี้มีฉากเป็นประเทศอังกฤษสมัยวิกตอเรียซึ่งเป็นยุคสตีมพังก์ ได้มีนักเดินทางข้ามเวลาในภารกิจลาดตระเวนจากอนาคตอันไกลโพ้นติดอยู่ในประเทศอังกฤษในช่วงปลายคริสต์ทศวรรษ 1800 เทคโนโลยีของเขาจึงไปอยู่ในมือของราชสมาคมที่นำโดยแบรอน ฟอร์เทสก์ (ซึ่งอิงตามชาลส์ แบบบิจ) นักประดิษฐ์ผู้ยิ่งใหญ่ จากนั้น ฟอร์เทสก์ก็ได้ออกแบบเครื่องจักรล้ำยุคหลาย ๆ ชิ้นในแบบแนวคิดย้อนยุค ทำให้เกิดไทม์ไลน์ที่แตกต่างไปจากเดิมอย่างสิ้นเชิง
เขตผู้ว่าการรีฟดิมัชก์

เขตผู้ว่าการรีฟดิมัชก์ ("Moḥaafaẓat Reef Demashq")
เป็นเขตผู้ว่าการของซีเรีย ตั้งอยู่ในภาคตะวันตกเฉียงใต้ของประเทศ มีอาณาเขตทางตะวันตกเฉียงใต้ติดต่อกับเขตผู้ว่าการอัลกุนัยฏิเราะฮ์ เขตผู้ว่าการดัรอา และเขตผู้ว่าการอัสซุวัยดาอ์ ทางเหนือติดต่อกับเขตผู้ว่าการฮอมส์ ทางตะวันตกติดต่อกับประเทศเลบานอน ทางใต้ติดต่อกับประเทศจอร์แดน และล้อมรอบกรุงดามัสกัสและเขตผู้ว่าการดามัสกัสทั้งหมด มีเมืองหลักคือดูมา
เขตผู้ว่าการรีฟดิมัชก์มีพื้นที่ 18,032 ตารางกิโลเมตร และประชากร 2,273,074 คน (สำมะโนประชากรปี 2004) เป็นจุดยุทธศาสตร์สำคัญของการสู้รบในสงครามกลางเมืองซีเรียในยุทธการที่เขตผู้ว่าการรีฟดิมัชก์
รางวัลภาพยนตร์แห่งชาติ สุพรรณหงส์ ครั้งที่ 32

รางวัลภาพยนตร์แห่งชาติ สุพรรณหงส์ ครั้งที่ 32 จัดโดยสมาพันธ์สมาคมภาพยนตร์แห่งชาติร่วมกับกระทรวงวัฒนธรรมและทรูโฟร์ยู ในวันที่ 29 กันยายน พ.ศ. 2567 ที่โรงภาพยนตร์สยามภาวลัย รอยัล แกรนด์เธียเตอร์ พารากอนซีนีเพล็กซ์ สยามพารากอน ภายใต้ธีม "แสงแห่งกันและกัน" โดยได้ไอเดียมาจากแสงแห่งศรัทธาที่ผู้สร้างหนังและผู้ชมภาพยนตร์ต่างร่วมกันรักษา และสอดส่องดูแล เปรียบได้ดั่ง ความร่วมมือร่วมใจในกันและกัน เพื่อก้าวไปสู่ ยุคทอง ครั้งใหม่ของหนังไทยต่อไป ถ่ายทอดสดผ่านทางช่องทรูโฟร์ยู โดยภายในงานมีการมอบรางวัลทั้งสิ้น 17 สาขาเพื่อเป็นเกียรติแก่ภาพยนตร์ที่ออกฉายในปี พ.ศ. 2566
"เธอกับฉันกับฉัน" และ "ขุนพันธ์ 3" เข้าชิงรางวัลมากที่สุดจำนวน 10 สาขา ตามด้วย "ธี่หยด", "บ้านเช่า..บูชายัญ" และ "เพื่อน(ไม่)สนิท" เข้าชิงเท่ากันเรื่องละ 7 สาขา โดยในปีนี้ได้มีการมอบรางวัลพิเศษจำนวน 4 รางวัลได้แก่ สุพรรณหงส์เกียรติยศ, ภาพยนตร์ส่งเสริมวัฒนธรรมไทยยอดเยี่ยม, ภาพยนตร์ไทยยอดนิยม ซึ่งในปีนี้ได้เปิดโอกาสให้ประชาชนร่วมโหวตเป็นครั้งแรก และรางวัลใหม่คือ "ภาพยนตร์ไทยรายได้สูงสุด" ซึ่งมอบให้กับภาพยนตร์ที่ทำรายได้สูงสุดประจำปี โดยภาพยนตร์เรื่อง "สัปเหร่อ" ได้รับเป็นเรื่องแรก นอกจากนี้ "สัปเหร่อ" ยังเป็นภาพยนตร์ที่ได้รับรางวัลมากที่สุด 5 สาขา รวมถึงรางวัลภาพยนตร์ยอดเยี่ยม
ผู้ชนะและผู้เข้าชิง.
ผู้ได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 32 ได้รับการประกาศเมื่อวันที่ 5 กันยายน 2567 ที่โรงภาพยนตร์ เอส เอฟ เวิลด์ ซีเนม่า ชั้น 8 ศูนย์การค้าเซ็นทรัลเวิลด์และจะประกาศรายชื่อผู้ชนะในวันที่ 29 กันยายน 2567 ที่โรงภาพยนตร์สยามภาวลัย รอยัลแกรนด์เธียเตอร์ สยามพารากอน
รางวัล.
ผู้ชนะจะอยู่ในลำดับแรก โดยเน้นเป็นตัวหนา และมีกริชคู่ (‡)
ผลสรุป.
<templatestyles src="Col-float/styles.css" />
<templatestyles src="Col-float/styles.css" />
นิมิตเรื่องหุบเขากระดูกแห้ง

นิมิตเรื่องหุบเขากระดูกแห้ง  หรือ หุบเขากระดูกแห้ง  หรือ นิมิตเรื่องกระดูกแห้ง  เป็นคำเผยพระวจนะในบทที่ 37 ของหนังสือเอเสเคียล บทนี้แสดงรายละเอียดของนิมิตที่เผยแก่ผู้เผยพระวจนะเอเสเคียล ซึ่งให้ภาพเชิงธรรมชาตินิยม-ความเป็นจริงที่เหมือนฝัน
ในนิมิตนั้น ผู้เผยพระวจนะเอเสเคียลเห็นตนเองยืนอยู่ในหุบเขาที่เต็มไปด้วยกระดูกมนุษย์แห้ง เอเสเคียลได้รับพระบัญชาให้เผยพระวจนะต่อกระดูกเหล่านี้ จากนั้นกระดูกก็เชื่อมต่อกันจนเป็นรูปร่างมนุษย์ แล้วถูกปกคลุมด้วยเส้นเอ็น เนื้อ และหนัง พระเจ้าทรงเผยต่อเอเสเคียลว่ากระดูกเหล่านี้คือชาวอิสราเอลที่ตกไปเป็นเชลย แล้วทรงบัญชาเอเสเคียลให้เผยอีกหนึ่งพระวจนะเพื่อฟื้นคืนชีพให้รูปร่างมนุษย์เหล่านี้ และนำพวกเขากลับไปยังแผ่นดินอิสราเอล
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสมุทรปราการ กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ และตำบลท้ายบ้าน)
เขตเลือกตั้งที่ 2.
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี และอำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ)
พระแก้วฟ้าที่ 3

พระแก้วฟ้าที่ 3 หรือ นักองค์อิม (เขมร: បរម រាមាធិបតី) (พ.ศ. 2217 – 2274) (ครองราชย์: พ.ศ. 2243 – 2244, 2258 – 2265 และ 2272 – 2272) 
นักองค์อิมเป็นพระโอรสของ พระมหาอุปราช พระไชยเชษฐาที่ 3 ในปี พ.ศ. 2243 กองทัพเวียดนามภายใต้การนำของ Nguyễn Hữu Cảnh บุกยึดอาณาจักรเขมรอุดง นักองค์อิมเป็นกษัตริย์แห่งอาณาจักรเขมรอุดงโดยชาวเวียดนาม ในปีต่อมา พระไชยเชษฐาที่ 3 ยอมจำนนและได้รับอนุญาตให้ฟื้นฟู นักองค์อิมจึงไม่ได้เป็นกษัตริย์ของอาณาจักรเขมรอุดง
พระไชยเชษฐาที่ 3 สละราชสมบัติเพื่อ พระศรีธรรมราชาที่ 3 ในปี พ.ศ. 2243 พระไชยเชษฐาที่ 3 อภิเษกสมรสกับลูกสาวคนหนึ่งกับนักองค์อิม; เป็นการแต่งงานทางการเมือง อย่างไรก็ตาม พระศรีธรรมราชาที่ 3 ได้ขับนักองค์อิมออกไปโดยได้รับความช่วยเหลือจากอาณาจักรอยุธยา นักองค์อิมหลบหนีไปในไซ่ง่อนในปี พ.ศ. 2248 และขอความช่วยเหลือจากเจ้าเมืองเหงียนชาวเวียดนาม และนักองค์อิมกลับมาที่ละแวกพร้อมกับกองทัพเวียดนาม ในปี พ.ศ. 2253 นักองค์อิมขึ้นครองราชย์
ในปี พ.ศ. 2257 พระศรีธรรมราชาที่ 3 ได้ยึดละแวก ด้วยความช่วยเหลือของอาณาจักรอยุธยา นักองค์อิมตกอยู่ในอันตราย กองทัพเวียดนามภายใต้การนำของ Trần Thợng Xuyên และ Nguyễn Cửu Phú (阮久富) ถูกส่งไปยังอาณาจักรเขมรอุดงเพื่อช่วยเหลือนักองค์อิม พระศรีธรรมราชาที่ 3 และ พระไชยเชษฐาที่ 3 พ่ายแพ้และหนีไปยังอาณาจักรกรุงศรีอยุธยา
ในปี พ.ศ. 2265 นักองค์อิมทรงสละราชสมบัติเพื่อสนับสนุนพระสัตถาที่ 2 พระโอรส ในปี พ.ศ. 2272 นักองค์อิมทรงกลับมาอีกครั้งและทรงสวมมงกุฎเป็นกษัตริย์สูงสุด ในพระอิสริยยศเชย เชตธา ที่ 5 ทรงครองราชย์อยู่ได้หกเดือนแล้วสละราชสมบัติเป็นครั้งที่สองเพื่อสนับสนุนพระโอรสองค์ใหญ่ พระสัตถาที่ 2 (พ.ศ. 2273)
ความสัมพันธ์ไทย–อิตาลี

ความสัมพันธ์ไทย–อิตาลี เริ่มต้นอย่างเป็นทางการตั้งแต่ปี ค.ศ. 1868 อิตาลีเปิดสถานเอกอัครราชทูตในกรุงเทพมหานคร พร้อมกับสถานกงสุลในจังหวัดเชียงใหม่และจังหวัดภูเก็ต ทางด้านประเทศไทย เปิดสถานเอกอัครราชทูตที่กรุงโรม นอกจากนี้สถานเอกอัครราชทูตไทย ณ กรุงโรม มีหน้าที่ดูแลความสัมพันธ์ระหว่างประเทศไทยกับ อัลบาเนีย ไซปรัส ซานมารีโน และคณะเสนาธิปัตย์แห่งมอลตา
วัฒนธรรมอิตาลีมีอิทธิพลอย่างมากต่อประเทศไทยในปัจจุบัน โดยเฉพาะอย่างยิ่งในด้านสถาปัตยกรรม
ประวัติศาสตร์.
ต้นกำเนิด.
นีโกโล เด กอนติ พ่อค้าชาวเวนิสได้เดินทางมาถึงตะนาวศรี ในปี ค.ศ. 1430 ทำให้เขาเป็นชาวตะวันตกคนแรกและชาวอิตาลีคนแรกที่เดินทางมายังดินแดนแถบนี้ในช่วงเวลานั้น โดยตะนาวศรีในสมัยนั้นเป็นส่วนหนึ่งของอาณาจักรอยุธยา
กรุงเทพฯ ในช่วงต้นคริสต์ศตวรรษที่ 19 มักถูกขนานนามว่า 'เวนิสตะวันออก' เนื่องจากมีคลองขุดจำนวนมากที่ตัดผ่านเมือง ทำให้เกิดภาพลักษณ์คล้ายคลึงกับเมืองเวนิส ประเทศอิตาลี
เมื่อวันที่ 3 ตุลาคม ค.ศ. 1868 ผู้แทนพระองค์ของพระบาทสมเด็จพระจุลจอมเกล้าเจ้าอยู่หัวแห่งสยาม และพระเจ้าวิตโตรีโอ เอมานูเอเลที่ 2 แห่งอิตาลี ลงนามในสนธิสัญญาไมตรีและพาณิชย์ นับตั้งแต่นั้นมา ทั้งสองประเทศมีความสัมพันธ์แบบทวิภาคีต่อกันมาโดยตลอด
การกลับด้านของพีระมิด

การกลับด้านของพีระมิด (หรือ การผกผันร่ม) เป็นกระบวนการฟลักซ์ชันนอล (fluxional process) ที่เกิดขึ้นในสารประกอบที่มีโมเลกุลรูปพีระมิด เช่น แอมโมเนีย (NH3) ซึ่งโมเลกุล "กลับด้านในออก" เป็นการการสั่นอย่างรวดเร็วของอะตอมและหมู่แทนที่ โดยที่โมเลกุลหรือไอออนจะผ่านสถานะทรานซิชันที่มีเรขาคณิตเชิงโมเลกุลแบบตรีโกณอลแบน หรือ สามเหลี่ยมระนาบ (Trigonal planar) สำหรับสารประกอบที่โดยปกติจะมีสมบัติเป็นไคราล เนื่องจากมีศูนย์สเตอริโอ การกลับพีระมิดจะทำให้เอนแอนทิโอเมอร์สามารถกลายเป็นสารราซีมิกได้ ปรากฏการณ์ทั่วไปของการกลับพีระมิดนี้พบในโมเลกุลหลายชนิด รวมถึงคาร์บาเนียน เอมีน ฟอสฟีน อาร์ซีน สติบีน และซัลฟอกไซด์
พลังงานกั้น.
ชนิดของอะตอมที่กลับด้านมีอิทธิพลสำคัญต่อพลังงานกั้น การกลับด้านของแอมโมเนียเกิดขึ้นอย่างรวดเร็วที่อุณหภูมิห้อง โดยกลับด้าน 30 พันล้านครั้งต่อวินาที ปัจจัยสามประการที่ส่งผลให้เกิดการกลับด้านได้อย่างรวดเร็ว คือ พลังงานกั้นที่ต่ำ (24.2 kJ/mol; 5.8 kcal/mol) ความกว้างของพลังงานกั้นที่แคบ (ระยะห่างระหว่างรูปทรงเรขาคณิต) และมวลที่ต่ำของอะตอมไฮโดรเจน ซึ่งรวมกันทำให้เกิดการเพิ่มอัตราเร็วอีก 80 เท่าเนื่องจากการทะลุทะลวงควอนตัม ในทางตรงกันข้าม ฟอสฟีน (PH3) กลับด้านอย่างช้ามากที่อุณหภูมิห้อง (พลังงานกั้น: 132 kJ/mol) ดังนั้น เอมีนประเภท RR′R"N จึงไม่คงตัวเชิงแสง (เอนแอนทิโอเมอร์สามารถกลายเป็นสารราซีมิกได้อย่างรวดเร็วที่อุณหภูมิห้อง) แต่ ฟอสฟีน "P"-ไคราล กลับคงตัวเชิงแสง สารซัลโฟเนียมที่ถูกแทนที่อย่างเหมาะสม ซัลฟอกไซด์ อาร์ซีน เป็นต้น ก็มีความคงตัวเชิงแสงใกล้อุณหภูมิห้องเช่นกัน ผลสเตอริกยังสามารถมีอิทธิพลต่อพลังงานกั้นได้
การกลับด้านของไนโตรเจน.
การกลับพีระมิดในไนโตรเจนและเอมีนเรียกว่า การกลับด้านของไนโตรเจน เป็นการการสั่นอย่างรวดเร็วของอะตอมไนโตรเจนและหมู่แทนที่ โดยไนโตรเจน "เคลื่อนที่" ผ่านระนาบที่เกิดจากหมู่แทนที่ (ถึงแม้ว่าหมู่แทนที่ก็เคลื่อนที่ในทิศทางตรงกันข้ามด้วย) โมเลกุลจะผ่านสถานะทรานซิชันที่มีเรขาคณิตเชิงโมเลกุลแบบตรีโกณอลแบน สำหรับสารประกอบที่โดยปกติจะมีสมบัติไคราลเนื่องจากมีศูนย์สเตอริโอของไนโตรเจน การกลับด้านของไนโตรเจนทำให้มีเส้นทางพลังงานต่ำสำหรับการกลายเป็นสารราซีมิก ทำให้การการแยกไคราลเป็นไปไม่ได้ในทางปฏิบัติ
ผลควอนตัม.
แอมโมเนียแสดงการทะลุทะลวงควอนตัม เนื่องจากมีแนวกั้นแคบ และไม่ใช่เพราะการกระตุ้นด้วยความร้อน การทับซ้อนของสองสถานะนำไปสู่การแยกระดับพลังงาน ซึ่งใช้ในแอมโมเนียมาเซอร์
ตัวอย่าง.
การกลับด้านของแอมโมเนียถูกตรวจพบครั้งแรกโดยสเปกโทรสโกปีไมโครเวฟในปี 1934
ในงานวิจัยหนึ่ง การกลับด้านในอะซิริดีนช้าลงถึง 50 เท่า เมื่ออะตอมไนโตรเจนอยู่ใกล้กับกลุ่มแอลกอฮอล์ฟีนอลเมื่อเปรียบเทียบกับไฮโดรควิโนนที่ถูกออกซิไดซ์
ระบบนี้กลับไปกลับมาได้โดยการออกซิไดซ์ด้วยออกซิเจนและรีดักซ์ด้วยโซเดียม ไดไธโอไนท์
ข้อยกเว้น.
แรงบิดและความแข็งของโครงสร้างสามารถป้องกันการกลับด้านของกลุ่มเอมีนได้อย่างมีประสิทธิภาพ สารอนุพันธ์ฐาน Tröger (รวมถึงฐาน Hünlich) เป็นตัวอย่างของสารประกอบที่อะตอมไนโตรเจนมีความคงตัวเชิงไคราลที่ศูนย์สเตอริโอ จึงมีสมบัติการหมุนแสงที่สำคัญ
พายุไต้ฝุ่นยางิ (พ.ศ. 2567)

<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><table class="infobox ib-weather-event">
<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/>
</table>
พายุไต้ฝุ่นยางิ (อักษรโรมัน: Yagi) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นเอนเตง  เป็นพายุหมุนเขตร้อนลูกใหญ่กำลังแรง ที่กำลังสร้างความเสียหายอย่างหนักให้กับภาคเหนือของประเทศเวียดนาม หลังจากที่ก่อนหน้านี้ได้ส่งผลกระทบต่อเกาะไหหลำของจีนในช่วงต้นเดือนกันยายน พ.ศ. 2567 เป็นพายุลูกที่ 11 ของฤดูพายุในปีนี้ และเป็นพายุลูกแรกที่รุนแรงมาก ยางิกลายเป็นพายุที่รุนแรงที่สุดที่พัดเข้าสู่เกาะไหหลำในฤดูใบไม้ร่วง นับตั้งแต่รามสูรในปี 2557 และเป็นพายุซูเปอร์ไต้ฝุ่นระดับ 5 ลำดับที่ 4 ที่เกิดขึ้นในทะเลจีนใต้ ร่วมกับพายุแพเมล่าในปี 2497, รามสูรในปี 2557 และไรในปี 2564
พายุไต้ฝุ่นยางิมีจุดเริ่มต้นจากบริเวณความกดอากาศต่ำที่ก่อตัวขึ้นเมื่อวันที่ 30 สิงหาคม ห่างจากประเทศปาเลาไปทางทิศตะวันตกเฉียงเหนือประมาณ 540 กิโลเมตร และได้รวมตัวกันเป็นดีเปรสชั่นช่วงวันที่ 31สิงหาคม จนถึง 1กันยายนและที่เป็นโซนร้อนในวันที่ 2 ในขณะที่เคลื่อนเข้าใกล้เกาะลูซอนฟิลิปปินส์ และที่ขึ้นฝั่งตอนช่วงบ่ายของวันเดียวกัน ได้ลงทะเลจีนใต้ และได้พัฒนาขึ้นกลายเป็นซุปเปอร์ไต้ฝุ่นระดับที่ 1 ความเร็วสูงสุด 150 กิโลเมตรต่อชั่วโมง ลมกระชากแรงวัดได้ 170 กิโลเมตรต่อชั่วโมงในวันที่ 3 กันยายน ต่อมาในวันที่ 4 กันยายน เคลื่อนเข้าใกล้เกาะฮ่องกง ในขณะที่อยู่ในทะเลจีนใต้ค่อนทางเหนือเล็กน้อย และทวีกำลังแรงขึ้น เป็นระดับที่ 4 ความเร็วสูงสุด 220 กิโลเมตรต่อชั่วโมง ทำให้จีนตอนใต้และฮ่องกงมีฝนตกหนัก ลมกระโชกแรง และดินถล่มหลายพื้นที่ต่อมาในวันที่ 5 กันยายน พายุลูกนี้เคลื่อนเข้าใกล้เกาะไหหลำ ในขณะเป็นซุปเปอร์ไต้ฝุ่นระดับที่ 5 ความเร็วสูงสุด 240 กิโลเมตรต่อชั่วโมง และอ่อนกำลังลงตอนช่วงบ่าย ในวันที่ 6 กันยายน พายุไต้ฝุ่นลูกนี้ เคลื่อนเข้าผ่านช่องแคบของจีนและเกาะไหหลำ ช่วงตอนเย็นของวันที่ 6 กันยายน และขึ้นฝั่งที่ประเทศเวียดนามช่วงวันที่ 7 กันยายน ทางตอนเหนือ ความเร็วสูงสุด 180 กิโลเมตรต่อชั่วโมง ทางนครไฮฟอง และบริเวณกรุงฮานอย แล้วได้สลายตัวในวันที่ 8 กันยายน
ประวัติทางอุตุนิยมวิทยา.
พายุไต้ฝุ่นยางิเริ่มต้นก่อตัวขึ้นเมื่อวันที่ 30 สิงหาคม โดยสำนักงานอุตุนิยมวิทยาญี่ปุ่นรายงานว่าพบบริเวณความกดอากาศต่ำห่างจากประเทศปาเลาไปทางทิศตะวันตกเฉียงเหนือประมาณ 540 กิโลเมตร บริเวณความกดอากาศต่ำขนาดใหญ่เริ่มรวมตัวกันและพัฒนาเป็นพายุดีเปรสชันเมื่อวันที่ 31 สิงหาคม
หมายเหตุ.
<templatestyles src="Reflist/styles.css" />
นันทา จันทสุวรรณสิน

นันทา จันทสุวรรณสิน หรือ โค้ชปุ๊ย เป็นนักฟันดาบสากลทีมชาติไทย และแชมป์ประเทศไทย 18 สมัย ซึ่งต่อมา เธอได้ทำหน้าที่เป็นผู้ฝึกสอนให้แก่สายสุนีย์ จ๊ะนะ นักกีฬาวีลแชร์ฟันดาบทีมชาติไทย และชญานุศภัฒค์ ชินนะเกิดโชค นักกีฬาฟันดาบทีมชาติไทย
ผลงานในซีเกมส์.
ในกีฬาฟันดาบในซีเกมส์ 2003 ที่ฮานอย ประเทศเวียดนาม นันทาได้รับรางวัลเหรียญทองแดงจากการแข่งประเภทฟอยล์บุคคลหญิง, ส่วนในกีฬาฟันดาบในซีเกมส์ 2005 ที่มะนิลา ประเทศฟิลิปปินส์ เธอได้รับรางวัลเหรียญเงินจากการแข่งประเภทฟอยล์บุคคลหญิง และเหรียญทองแดงจากการแข่งประเภทฟอยล์ทีมหญิง, ในกีฬาฟันดาบในซีเกมส์ 2007 ที่จังหวัดนครราชสีมา ประเทศไทย เธอได้รับรางวัลเหรียญทองจากการแข่งประเภทฟอยล์บุคคลหญิง และเหรียญทองแดงจากการแข่งประเภทฟอยล์ทีมหญิง, ในกีฬาฟันดาบในซีเกมส์ 2011 ที่จาการ์ตา ประเทศอินโดนีเซีย เธอได้รับรางวัลเหรียญทองแดงจากการแข่งประเภทฟอยล์บุคคลหญิง และเหรียญทองแดงจากการแข่งประเภทฟอยล์ทีมหญิง, ในกีฬาฟันดาบในซีเกมส์ 2015 ที่ประเทศสิงคโปร์ เธอได้รับรางวัลเหรียญทองแดงจากการแข่งประเภทฟอยล์บุคคลหญิง ตลอดจนกีฬาฟันดาบในซีเกมส์ 2019 ที่ประเทศฟิลิปปินส์ เธอได้รับรางวัลเหรียญทองแดงจากการแข่งประเภทฟอยล์ทีมหญิง
พระวิหารของเอเสเคียล

พระวิหารของเอเสเคียล  เป็นโครงสร้างพระวิหารที่ไม่ได้ถูกสร้างที่บรรยายในหนังสือเอเสเคียลในคัมภีร์ไบเบิล
รายละเอียด.
ลักษณะของวิหารได้รับการบรรยายโดยละเอียดในหนังสือเอเสเคียล ในรูปของนิมิตที่มอบให้กับผู้เผยพระวจนะเอเสเคียล มีการบรรยายถึงลักษณะทางกายภาพของโครงสร้างแผงไม้หลายระดับ เช่น ประตูทางเข้า ลานชั้นนอกและช้ั้นใน ห้องด้านข้างและโถงทางเข้า, ซุ้มประตู, ประตู, หน้าต่าง, วิสุทธิสถาน และแท่นบูชา มีการให้รายละเอียดของสิ่งประดับ เช่น ภาพเครูบและต้นอินทผลัมที่แกะสลักบนประตูและผนัง มีการระบุวัตถุประสงค์ของห้องด้านข้าง เช่น สำหรับเป็นที่สวมเครื่องแต่งกายของปุโรหิต, สำหรับเป็นที่ที่ปุโรหิตรับประทานเนื้อของเครื่องบูชา และสำหรับนักร้อง ขนาดในส่วนต่าง ๆ ของพระวิหารวัดเป็นหน่วยศอก
คริสตจักรค็อกฟอสเตอร์

คริสตจักรค็อกฟอสเตอร์เป็นคริสตจักรนิกายแองกลิกันสายอนุรักษ์นิยมที่ ตั้งอยู่ในชอล์กเลนชานเมืองค็อกฟอสเตอร์ทางตอนเหนือของลอนดอน ห่างจาก สถานีรถไฟใต้ดินค็อกฟอสเตอร์ประมาณ 200 เมตร
ประวัติศาสตร์.
โบสถ์แห่งนี้ก่อตั้งโดย โรเบิร์ต คูเปอร์ ลี เบแวน ซึ่งเป็นสมาชิกในครอบครัวผู้ก่อตั้ง ธนาคาร บาร์คลีส์ และอนุสรณ์สถานฝังศพของตระกูลเบแวนเป็นอนุสรณ์สถานเดี่ยวที่ใหญ่ที่สุดในสุสานที่คริสตจักร โบสถ์แห่งนี้ได้รับการออกแบบโดย เฮนรี เอ็ดเวิร์ด เคนดัลล์ และได้รับการถวายโดย บิชอป บลอมฟิลด์ เมื่อวันที่ 9 เมษายน 1839 
ในปี1898 โบสถ์แห่งนี้ได้รับการปรับปรุงและออกแบบใหม่โดย เซอร์อาร์เธอร์ บลอมฟิลด์ ต่อมามีการติดตั้งระฆังรูปท่อเป็นส่วนหนึ่งของอนุสรณ์สถานเพื่อรำลึกถึงอดีตนักเรียนของ โรงเรียน เฮดดัน คอร์ทที่เสียชีวิตในช่วงสงครามโลกครั้งที่หนึ่ง 
โบสถ์เซนต์พอล แฮดลีย์วูด เปิดทำการในปี 1911 โดยเริ่มต้นเป็นโบสถ์แยกจากโบสถ์คริสต์ แต่ได้รับเอกราชในปี 2000